text: [{"text_idx": "#000011", "text": "Nu\u0301 st\u00f8\u00f0an er, sum hon er, har no\u0301gv \u2013 pu\u0301ra o\u0301uppibori\u00f0 \u2013 missa alla si\u0301na innt\u00f8ku ella eru i\u0301 vanda fyri missa ein sto\u0301ran part av henni, er ney\u00f0ugt at gera alt fyri at tryggja allar borgarar fi\u0301ggjarliga onkursvegna. Ta\u0301 so gott sum alt virksemi \u2013 fer\u00f0ing, handil og felagsli\u0301v \u2013 ste\u00f0gar upp, skal ju\u0301 ikki no\u0301gv til fyri at koppa serliga sma\u0301um fyrit\u00f8kum. T\u00e6nastuvinnan er serliga hart rakt. Og ta\u00f0 gongur u\u0301t yvir okkum \u00f8ll. Ikki bara tey, sum missa si\u0301ni arbei\u00f0i."}, {"text_idx": "#000012", "text": "Skulu bu\u0301skaparhjo\u0301lini haldast i\u0301 gongd, mugu vit fyribyrgja, at alt ov no\u0301gvir einstaklingar og fyrit\u00f8kur fara a\u0301 heysin. Ta\u00f0 er ney\u00f0ugt at tryggja, at vinnan er virkisf\u00f8r og kann koma aftur vi\u00f0 fullari styrki, ta\u0301 eftirspurningurin aftur veksur eftir kreppuna. Fo\u0301lk mugu ikki fa\u0301a grundarlagi\u00f0 undir virksemi si\u0301num ha\u0301la\u00f0 undan s\u00e6r, so tey kanska missa si\u0301nar fyrit\u00f8kur, hu\u0301s og heim. Okkurt trygdarnet ma\u0301 vera fyri, at alt vanligt og ney\u00f0ugt virksemi kann halda fram, ta\u0301 kreppan er av."}, {"text_idx": "#000015", "text": "Ein skipan vi\u00f0 grundinnt\u00f8kutrygd til \u00f8ll eliminerar henda o\u0301tta, og gevur \u00f8llum fr\u00e6lsi til at arbei\u00f0a og forvinna so no\u0301gv, sum tey vilja og kunnu, aftrat grundinnt\u00f8kuni. Hon tryggjar \u00f8llum borgarum li\u0301ka m\u00f8guleika fyri at yvirliva kreppur, so eingin o\u0301uppibori\u00f0 dettur ni\u00f0ur i\u0301 millum. Ta\u0301 \u00f8ll hava sama r\u00e6tt til eitt grundst\u00f8\u00f0i at standa a\u0301, kann ta\u00f0 ikki minst vera vi\u00f0 til at bro\u0301ta sosialan arv og stigma."}, {"text_idx": "#000018", "text": "Ta\u00f0 er ju\u0301 ikki so, at hesir pengarnir bara hv\u00f8rva. Teir koma ju\u0301 beint u\u0301t i\u0301 pengarensli\u00f0 aftur i\u0301 samfelagnum og u\u0301t i\u0301 vinnuna, sum so eisini betri kann yvirliva kreppur. Hetta ver\u00f0ur mett at t\u00e6na \u00f8llum samfelagnum betri enn, at t.d. sto\u0301rfyrit\u00f8kur bara fa\u0301a enn st\u00f8rri skattal\u00e6ttar, har spardu pengarnir mest sannli\u0301kt fara til i\u0301l\u00f8gur i\u0301 meira automatisering og ikki til skapan av fleiri st\u00f8rvum."}, {"text_idx": "#000019", "text": "Fyrit\u00f8kur hava ju\u0301 fyrst og fremst skyldu til at tjena pengar \u2013 t\u00e6r hava onga skyldu at virka sum sosial trygd fyri starvsfo\u0301lkini. Ta\u00f0 er so no\u0301gv bi\u0301ligari og kann loysa seg no\u0301gv betri fyri fyrit\u00f8kur at automatisera so vi\u0301tt gj\u00f8rligt, heldur enn framhaldandi at ver\u00f0a bundin at starvsfo\u0301lkum, sum einans kunnu arbei\u00f0a nakrar ti\u0301mar um dagin, og sum kunnu gerast sju\u0301k ella uppa\u0301 vegin i\u0301 ti\u0301\u00f0 og o\u0301ti\u0301\u00f0 og skulu hava sju\u0301krapengar, feriupengar og pensjo\u0301nspengar osv. osv."}, {"text_idx": "#000021", "text": "Ta\u00f0, sum t\u00f8knin byggir a\u0301, og sum sto\u0301rfyrit\u00f8kurnar tjena uppa\u0301, er da\u0301ta, sum i\u0301 dag er meira vert enn olja \u2013 da\u0301ta, sum fyrit\u00f8kurnar fa\u0301a heilt o\u0301keypis fra\u0301 fo\u0301lki, men sum eru vir\u00f0i, i\u00f0 vit \u00f8ll skapa og eru r\u00e6ttarliga me\u00f0eigarar av. Ta\u00f0 er ikki bur\u00f0ardygt, at sto\u0301rfyrit\u00f8kur, sum ju\u0301 taka li\u0301vi\u00f0 av mest sum \u00f8llum sma\u0301virksemi eftirhondini \u2013 t.d. risar sum Amazon, Google, Facebook o.a. \u2013 fara avsta\u00f0 vi\u00f0 allari u\u0301rt\u00f8kuni av hesum da\u0301tum. Ein kann av r\u00f8ttum spyrja, um ta\u00f0 er r\u00e6tt, at vinningsby\u0301ti\u00f0 av hesum felags vir\u00f0um einans kemur n\u00f8krum heilt fa\u0301um fyrit\u00f8kum til go\u0301\u00f0ar, so t\u00e6r kunnu tjena astronomiskar upph\u00e6ddir, samstundis sum virksemi teirra tekur grundarlagi\u00f0 undan innt\u00f8kunum hja\u0301 flest \u00f8llum \u00f8\u00f0rum. Hetta tykist ikki haldb\u00e6rt."}, {"text_idx": "#000022", "text": "Ti\u0301 ver\u00f0ur mett nu\u0301, at ta\u00f0 er skilabest, at fo\u0301lki\u00f0 f\u00e6r tryggja\u00f0 si\u0301n part i\u0301 a\u0301go\u0301\u00f0anum av teimum vir\u00f0um, sum fo\u0301lki\u00f0 av r\u00f8ttum er eigari av \u2013 nemliga egnum da\u0301ta. Um ein li\u0301til upph\u00e6dd (t.d. i\u0301 form av sonevndum robottskatti, tolli ella MVG) var\u00f0 l\u00f8gd a\u0301 t.d. hv\u00f8rja einastu transaktio\u0301n a\u0301 netinum, og blivu t\u00e6r upph\u00e6ddir, sum komu burtur u\u0301r hesum, slu\u0301sa\u00f0ar u\u0301t aftur til fo\u0301lki\u00f0 sum vinningsby\u0301ti, so h\u00f8vdu \u00f8ll harvi\u00f0 fingi\u00f0 m\u00f8guleika eisini at fa\u0301a a\u0301go\u0301\u00f0a av t\u00f8kniligu menningini og automatiseringini, umframt at \u00f8ll vo\u0301ru betur tryggja\u00f0 i\u0301 kreppust\u00f8\u00f0um sum hesari, vit eru i\u0301 nu\u0301."}, {"text_idx": "#000024", "text": "Alt fleiri \u2013 eisini milliardingar, i\u00f0 sja\u0301lvir eiga sto\u0301rfyrit\u00f8kur \u2013 duga at si\u0301ggja, at bu\u0301skapargongdin nu\u0301 er ikki bur\u00f0ardygg, ti\u0301 ta\u0301 fyrit\u00f8kurnar vi\u00f0virka til at gera fo\u0301lk arbei\u00f0sleys uttan l\u00f8n, solei\u00f0is at alt fleiri ver\u00f0a skumpa\u00f0 u\u0301t i\u0301 fa\u0301t\u00e6krad\u00f8mi, so hava alt f\u00e6rri ra\u0301\u00f0 at keypa t\u00e6r v\u00f8rur, sum t\u00f8knin og to\u0301lmennini framlei\u00f0a."}, {"text_idx": "#000025", "text": "To\u0301lmennini keypa ongar v\u00f8rur og gjalda heldur ongan skatt. Ver\u00f0ur eingin kompensatio\u0301n latin til vanliga fo\u0301lki\u00f0 fyri alt, sum automatiseringin yvirtekur fra\u0301 teimum, kann ta\u00f0 enda vi\u00f0, at allur samfelagsbu\u0301skapurin kollapsar. Ti\u0301 eru alt fleiri \u2013 eisini milliardingar \u2013 i\u00f0 ganga inn fyri, at ein grundinnt\u00f8kutrygd ver\u00f0ur veitt til \u00f8ll, so ella so. Ta\u00f0 er hv\u00f8rki vinstra- ella h\u00f8grapolitikkur, bara sunnur bu\u0301skaparpolitikkur til gagns fyri \u00f8ll \u2013 b\u00e6\u00f0i borgarar og vinnu. Stutt sagt: win-win."}, {"text_idx": "#000027", "text": "var js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000031", "text": "Please use our Contact Form."}]